b'\n_START_ARTICLE_\nLigier JS27\n_START_SECTION_\nIzgradnja\n_START_PARAGRAPH_\nTri \xc5\xa1asije JS27 so bile pripravljene do prve dirke sezone 1968 za Veliko nagrado Brazilije, \xc5\xa1e nadaljnje dve pa med sezono. \xc5\xa0asija 04 je bila pripravljena do dirke za Veliko nagrado Belgije, \xc5\xa1asija 05 pa do dirke za Veliko nagrado Kanade. \xc5\xa0asijo 01 so odpisali po tem, ko jo je mo\xc4\x8dno po\xc5\xa1kodoval Jacques Laffite v hudem tr\xc4\x8denju na dirki za Veliko nagrado Velike Britanije, zaradi katere je moral pred\xc4\x8dasno kon\xc4\x8dati svojo kariero.\n_START_SECTION_\nDirka\xc5\xa1ka Zgodovina\n_START_PARAGRAPH_\nZ Ligierom JS27 sta prvotno dirkala Francoza Laffite in Ren\xc3\xa9 Arnoux. Oba sta veljala kot hitra in izku\xc5\xa1ena dirka\xc4\x8da, toda pred sezono so se pojavili dvomi zaradi njune starosti in znanja nastavljanja dirkalnika. \xc5\xa0e posebej Arnoux, ki je ve\xc4\x8dino sezone 1985 izpustil po tem, ko ga je odpustil Ferrari, Laffite pa je bil sploh najstarej\xc5\xa1i dirka\xc4\x8d v Formuli 1._NEWLINE_JS27 je bil \xc5\xbee od za\xc4\x8detka sezone konkuren\xc4\x8den, kar sta dirka\xc4\x8da izkoristila s \xc5\xa1tevilnimi uvrstitvami med dobitnike to\xc4\x8dk, Laffite je dosegel tudi dve uvrstitvi na stopni\xc4\x8dke. \xc5\xa0e posebej konkuren\xc4\x8dna sta bila dirka\xc4\x8da na dirki za Veliko nagrado vzhodnih ZDA, kjer je Laffite celo vodil, toda kon\xc4\x8dal kot tretji, Arnoux pa je do odstopa zaradi tr\xc4\x8denja dr\xc5\xbeal drugo mesto. Do dirke za Veliko nagrado Velike Britanije je bil Ligier \xc4\x8detrti v konstruktorskem prvenstvu, pred njim so bili le Williams, McLaren in Lotus, tako da so bili tudi pred Ferrarijem._NEWLINE_Toda na tej dirki se je zgodil pomemben preobrat, kajti Laffite je bil udele\xc5\xbeen v tr\xc4\x8denju v prvem krogu dirke, pri \xc4\x8demer je utrpel hude po\xc5\xa1kodbe nog, tako da je kon\xc4\x8dal svojo kariero. Ta nesre\xc4\x8da je pomenila tudi zadnjo dirko za dirkali\xc5\xa1\xc4\x8de Brands Hatch v Formuli 1 in spro\xc5\xbeila nova pravila za pove\xc4\x8danje varnosti za sezono 1986, najbolj o\xc4\x8ditna sprememba je bila postavitev nog dirka\xc4\x8da za sprednjo osjo dirkalnika._NEWLINE_Zaradi Laffitove nesre\xc4\x8de je morala v mo\xc5\xa1tvu Ligier padla, zaradi \xc4\x8desar se niso ve\xc4\x8d tako posve\xc4\x8dali razvoju dirkalnika. Arnoux in nadomestni dirka\xc4\x8d Philippe Alliot sta skupaj na zadnjih \xc5\xa1estih dirkah sezone dosegla le eno uvrstitev med dobitnike to\xc4\x8dk, tako da je mo\xc5\xa1tvo osvojilo peto mesto v konstruktorskem prvenstvu, \xc5\xa1e vedno pa so bili najbolj\xc5\xa1e mo\xc5\xa1tvo s Pirellijevimi pnevmatikami._NEWLINE_JS27 je bil eden zadnjih konkuren\xc4\x8dnih dirkalnikov s strani Ligiera, kajti od naslednje sezone 1987 pa vse do sezone 1993 so bili eno slab\xc5\xa1ih mo\xc5\xa1tev. JS27 je bila tudi zadnja \xc5\xa1asija Ligiera, ki je na dirki vodila, do zmage Oliviera Panisa na dirki za Veliko nagrado Monaka v sezone 1996.'